Den armenske katedralen i Esfahan
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser
Den armenske katedralen i Esfahan er en katedral i Iran, i byen Isfahan, i bydelen Jolfa sør for elven Zayandeh Rud. Kirken ble påbegynt i 1606. Fra 1655, under sjah Abbas 2, ble den ombygd og utvidet for den raskt voksende kristne, armenske menigheten. Den stod ferdig i 1666.
Kirken, som er i to etasjer, har et beskjedent ytre, men innvendig har den en rik dekor, utført i en blanding av kristen og islamsk stil, karakteristisk for persisk kristen kunst. Billedmotivene fremstiller blant annet scener fra Kristi liv og kristne martyrier. Kirken har et klokketårn og en kuppel som innvendig er dekorert i blått og gull. I tilknytning til kirken er det et museum og et minnesmerke over ofrene for tyrkernes folkemord på armenere i 1915. Les mer i Store norske leksikon Den armensk-ortodokse kirke armenere religion i Iran kunst og arkitektur i Iran Isfahan